
I. Fanning mazmuni

60530100 – Kimyo ta’lim  yo’nalishi  bo’yicha  o’qiyotgan  bakalavrlarni kimyo fanining asosiy qonunlarining yaratilish tarixining chuqur asoslarini bilish, oʻrganish va tahlil qilish hamda ularni kerakli joyda nazariy va amaliy bilimlarni qoʻllay bilish va uni tushuitirish kabi masalalarni yoritish hamda yuksak  malakali,  ijodkorlik  va  tashabbuskorlik  qobiliyatiga  ega,  kelajakda  kasbiy  va hayotiy  muammolarni  mustaqil  hal  qila  oladigan,  yangi texnika va texnologiyalardan foydalana oladigan  layoqatli kadrlarni  tayyorlashda  “Kimyo tarixi”  fani katta  o’rin  egallaydi.
“Kimyo tarixi” fani har bir kimyo sohasini oʻrganish bilan bir vaqtla uning paydo boʻlishi, rivojlanishi, yuksalishi va bugungi kundagi mavqega erishgunga qadar bosib oʻtgan yoʻli, bu yoʻlning ayrim bosqich va davrlari, yashab ijod etgan izlanuvchi, tadqiqotchi olimlar yoki turli kasb egalarining shu fanning yaratilishiga qoʻshgan hissalari, materiyani oʻrganishda ularga yondoshish usullari bilan tanishish katta ahamiyatga egadir. Demak, fan tarixini oʻrganish shu fanni har tomonlama chuqur va mukammal ichki mantiqiy bogʻlangan maʻlumotlar asosida yaxlit bir tizim sifatida oʻzlashtirish asosiy omil hisoblanadi
 
FANNING MAQSADI VA VAZIFALARI

	1.1. Fanni oʻqitishdan maqsad - talabalarga kimyoning faqat bugungi kundagi oʻrnini tasavvur qilish bilan chegaralanmasdan, u yoki bu yutuqlarga tasodifiy ravishda emas, balki chuqur izlanishlar, maʻlum maqsadlarga erishish yoʻlida qilingan urinishlar, yaratilgan notoʻgʻri va toʻgʻri gipotezalarning oʻrin almashuvi tufayli erishilganligini tarixiy maʻlumotlarga tayangan holda ilmiy asoslarini oʻrgatish va ularni amaliyotga tatbiq etish koʻnikmasini hosil qilishdan iborat.

1.2. Fanning vazifalari shundan iboratki, avvalo kimyo soʻzining kelib chiqish tarixini aniqlab, dastlab hunar sifatida maydonga kelgan kimyoning rivojlanish bosqichlari bilan tanishtirish, alkimyo davrining asossiz ravishda 1200 yil davomiylik sabablarini tarixiy nuqtai nazardan tahlil qilish; kimyoning fanga aylanishiga yoʻl ochib bergan omillar va olimlar bilan tanishish; kimyo qonunlarining kashf qilinish tarixini oʻrganish va uning hozirgi zamondagi istiqbolli yoʻnalishlari va muammolarini tahlil qilishdan iboratdir. Fan talabalarni nazariy bilimlar, amaliy koʻnikmalar, kimyoviy hodisa va jarayonlarga uslubiy yondashuv hamda ilmiy dunyoqarashni shaklllantirish vazifalarini bajaradi. 

2. Fan modullari
2.3. Fandan oʻtiladigan mavzular va ular boʻyicha mashgʻulot turlariga ajratilgan soatlarning taqsimoti
	№


	Modullar
	Mashgʻulot turlari boʻyicha soatlar

	
	
	Jami
	Maʻruza
	Seminar 
	OʻRTMI
	TMI

	1.
	Kirish. Kimyo tarixining alkimyo davri. Yunon-Misr alkimyosi
	16
	2
	2
	2
	10

	2.
	Arab alkimyosi. Buyuk Sharq va Markaziy Osiyo mutafakkir va faylasuf olimlari
	14
	2
	2
	2
	8

	3.
	Gʻarb alkimyosi. Texnokimyo va metallurgining rivojlanishi
	16
	2
	2
	4
	8

	4.
	Kimyoning birlashish davri
	20
	2
	4
	8
	6

	5.
	Miqdoriy qonunlar davri. Elementlarning sistemalashtirilishi
	18
	2
	2
	4
	10

	6.
	XIX va XX asrlarda organik kimyo va kimyoviy nazariyalar taraqqiyoti
	16
	2
	2
	4
	8

	7.
	Hozirgi zamon kimyosining rivojlanish bosqichlari
	20
	2
	2
	6
	10

	
	Oraliq baholash
	
	
	
	
	

	
	Yakuniy baholash
	
	
	
	
	

	
	Jami
	120
	14
	16
	30
	60



2. ASOSIY QISM:
2.1. Maʻruza mavzulari va koriladigan masalalar
1-modul.

1.1. Kirish. Kimyo tarixining alkimyo davri. 
Yunon-Misr alkimyosi.

Kimyo tarixini oʻrganishga boʻlgan urinishlar. Insoniyat rivojlanishi tarixini tosh, yangi tosh (neolit), mis, bronza, temir davrlariga boʻlinishi. Yunon atomistikasi. Atom tushunchasining paydo boʻlishi. Amaliy kimyoning vujudga kelishi. Kimyo tarixini oʻrganish bosqichlari. Kimyo tarixining davr va davrlargacha ajratilishi. 
Kimyo va sivilizatsiya. Kimyoning predmeti. Metallar, pista koʻmiri va  olov - mehnatning universal vositasi sifatida. Kulolchilik, shisha pishirish va unga kerak boʻlgan xom-ashyolar. Moddalarni issiqlik taʻsirisiz oʻzgartirish.
Ellinizm davrida kimyo. Kimyo hunar va moʻjiza yaratuvchi soha sifatida. Alkimyoning kelib chiqishi va oʻziga xos tomonlari. Yunon-Misr alkimyosi.
1 (4-42; 51-70); 2 (4-15; 16-24); 3 (9-20; 104-116; 116-123)

1.2.  Arab alkimyosi. Buyuk Sharq va Markaziy Osiyo mutafakkir va faylasuf olimlari

Arab alkimyosi. Sharq alkimyosi va uning eng mashhur namoyondalari. Buyuk Sharq va Markaziy Osiyoda mutafakkir va faylasuf olimlarning namoyondalari va ularning kimyo sohasidagi ishlari (Jobir ibn Xayyom, Kindiy, Abu Nasr Forobiy, Abu Bakr Roziy, Abu Rayhon Beruniy, Abu Ali ibn Sino, Muhammad ibn Muso al-Xorazmiy, Abdul-Abbos Fargʻoniy).
1 (51-70; 85-110); 2 (16-24); 3 (104-116; 116-123)

1.3. Gʻarb alkimyosi. Texnokimyo va metallurgining rivojlanishi

Gʻarb alkimyosi va u erishgan natijalar hamda yutuqlar. Metallar transmutatsiyasi. Texnik kimyoning XVI va XVII asrlardagi boshlangʻich qadamlari. Metallurgiya, texnik kimyo namoyondalari va yutuqlari. Texnokimyo va metallurgining rivojlanishi. Alkimyoning tugallanishi. Sanoat revolyutsiyasigacha kimyoviy hunarmandchilikning rivojlanishi. Kimyoda yangi yuksalish bosqichini belgilagan moddalar va materiallar - shisha, chinni, keramika tuzlar, qogʻoz ishlab chiqarish, Kant, Leblan usullarida soda olish.
1 (71-84; 111-122); 2 (25-29); 3 (123-146; 157-181)

2-modul.
2.1. Kimyoning birlashish davri

Davrning oʻziga xos tomonlari. Yatrokimyo va uning erishgan natijalari. Pnevmokimyo. XVII asrda amaliy kimyo va atomistika. Boyl va uning zamondoshlari. Kimyoning vazifalari toʻgʻrisida aytilgan R.Boyl fikrlari. “Flogiston” nazariyasining alkimyoga qarshi qoʻyilishi. G.Shtal, R.Lulliy, R.Bekonlarning gʻoyalari, flogistikaning boshqa namoyondalari va tarafdorlari (Blek, Kavendish, Pristli) va boshqalar.
Tajribaviy usullarning rivojlanishi. M.V.Lomonosovning ilmiy faoliyati. A.Lavuazening antiflogistik nazariyasi. Flogiston nazariyasiga qarshi kurash. Lavuaze laboratoriyasi.
1 (122-138; 139-151; 151-167; 168-180); 2 (30-39; 40-50; 51-59; 60-67); 3 (123-188; 188-238).

2.2.  Miqdoriy qonunlar davri. Elementlarning sistemalashtirilishi
XIX asrning dastlabki 60 yili mobaynida hozirgi zamon kimyosining eng muhim qonun va qoidalari (ekvivalent, tarkibning doimiylik, karrali nisbatlar qonunlari. Daltonning atom nazariyasi. Gey-Lyussakning gazlarning hajmiy birikish qonunlari), Avogadroning molekulyar nazariyasi. Atom massalarini reforma qilish (S. Kannitsaro), elektroliz qonunlarining kashf qilinishi (Faradey ishlari).
Berseliusning kimyoviy analiz sohasidagi ishlari. Moddalarning tarkibi va xossalari toʻgʻrisidagi fikrlarning shakllanishi. Yangi elementlarning kashf qilinishi. Kimyoviy nomenklaturaning kiritilishi. 
Elementlarning davriy jadvali. Davriy jadvalning xillari. D.I.Mendeleyevning elementlar davriy jadvali. Davriy qonun. 
1 (181-198; 198-205; 206-236; 237-261); 2 (74-82; 83-97;); 3 (301-341)

3-modul.
3.1. XIX va XX asrlarda organik kimyo va kimyoviy nazariyalar taraqqiyoti

 XIX va XX asrlarga kelib organik kimyoning rivojlanishi. Murakkab radikallar, metalepsiya, izomeriya va gomologlar. Organik moddalarning tuzilish nazariyalari. Organik sintez taraqqiyoti. Pregl tomonidan organik reaksiyalarning mikroanaliz metodi vositasida ishlab chiqilishi.
Kimyoviy bogʻlanish nazariyasining yaratilishi. Bionoorganik kimyo va uning yutuqlari. 
Radioaktivlik. Transuran elementlarning kashf etilishi.
1 (237-251; 251-261; 262-276); 2 (98-108); 3 (347-375)

3.2. Hozirgi zamon kimyosining rivojlanish bosqichlari

Analitik kimyo, fizik kimyo, bioorganik kimyo va yuqori molekulyar birikmalar kimyosi  fanlarining rivojlanishi.
	Kimyoviy analizning metrologik asoslari. Optik, spektral va elektrokimyoviy analiz usullari. Radiokimyoviy va spektroskopik analiz usullari. Analitik kimyoda zamonaviy fizik-tadqiqotlarning qoʻllanishi.
Fizik kimyoning rivojlanish bosqichlari.  XX asrda kvant-mexanika va kvant kimyoning vujudga kelishi. 
Bioorganik kimyo va uning ahamiyati. Bioorganik kimyoning vujudga kelishi. Vitaminlar, antibiotiklar va sintetik vitaminlarning ochilishi va ahamiyati. 
Monomer, sopolimer. Kauchuk. Rezina ishlab chiqarilishning yoʻlga qoʻyilishi. Plastmassalar va polimer materiallar, tabiiy polimerlar, sintetik tolalar, polimer kompozitsion materiallarningg kashf etilishi.
XX asrda strukturaviy analiz usullari va ularning istiqbollari. Rentgen strukturaviy analiz, elektronografiya, neytronografiya, ultrabinafsha, infraqizil, yadro - magnit rezonans, xromato-mass-spektroskopiya uslullari va “nishonlangan atomlar”ning kashf etilishi va qoʻllanilishi. 1 (324-343; 364-386; 387-411; 412-434); 2 (109-117; 118-132; 133-150; 151-164); 3 (1347-375).



2.2. Seminar mashgʻulotlari 
	
	№  
	Mavzu
	Koʻriladigan    masalalar
	Axborot -uslubiy
taʻminot

	1-modul

	1
	  Insoniyat sivilizatsiyasi va amaliy kimyo. Yunon atomistikasi
	Asosiy darslik, maʻruza materiallari va belgilangan qoʻllanmalardan foydalanib шnsoniyat sivilizatsiyasi tarixining davrlariga boʻlinishi hamda amaliy kimyoning vujudga kelishi haqidagi maʻlumotlar toʻplanib, daftarga konspekt qilinadi va muhokama qilinadi. 
Atom va element tushunchalarining paydo boʻlishi, kimyoning hunar va moʻjiza yaratuvchi soha sifatida qaralish sabablarini yoritishga tayyorgarlik koʻriladi.
	1(4-42; 51-70); 
2(4-15; 16-24); 
3(9-20; 104-116; 116-123)



	2
	Yunon-Misr va  Arab alkimyosi. Mashxur alkimyogarlar va ularning yutuqlari
	Alkimyoning kelib chiqishi va oʻziga xos tomonlari haqida qisqacha maʻlumot toʻplanadi. Yunon-Misr va Arab alkimyosi, eng mashxur namoyondalarining faoliyati tahlil qilinadi.
	1(71-84; 111-122); 
2(25-29); 
3(123-146; 157-181)

	3
	Gʻarb alkimyosi va uning erishgan yutuqlari. Mashxur gʻarb alkimyogarlari 
	Gʻarb alkimyosi, eng mashxur namoyondalari va ular erishgan yutuqlar haqida maʻlumotlar muhokama qilinadi. Alkimyoning tugallanishi sabablari izohlanadi.
	1(111-122); 
2(25-29); 
3(123-146; 157-181)

	2-modul

	4
	Yatrokimyo, metallurgiya va texnokimyoning shakllanish bosqichlari
	Darslik, qoʻllanma va maʻruza materiallaridan foydalanib, yatrokimyo, metallurgiya va texnokimyoning shakllanish bosqichlari, G.Shtal, R.Lulliy, R.Bekon gʻoyalari tahlil qilinadi.
	1(122-138; 111-122; 
2(30-39; 51-59;); 
3(123-188;).

	5
	Pnevmatik kimyoning rivojlanishi. Flogiston nazariyasi va A.Lavuazening unga qarshi kurashi 

	Pnevmokimyo – gazlar haqida fan asoschisi R.Boyl va uning zamondoshlari fikrlari, faoliyati tahlil qilinadi.
Flogiston nazariyasi va A.Lavuazening unga qarshi kurashi muhokama qilinadi.
	1(139-151; 151-180); 
2(30-39; 40-50; 51-67); 
3(157-188; 188-238).

	6
	Atom-molekulyar taʻlimotning shakllanish bosqichlari. D.I.Mendeleyevning davriy qonunni kashf etishi. Radioaktivlik hodisasi.
	Daltonning atom nazariyasi, Gey-Lyussakning gazlarning hajmiy birikish qonunlari, Avogadroning molekulyar nazariyasi, S.Kannitsaroning. atom massalarini isloh qilishi, D.I.Mendeleyevning davriy qonunni, A.Bekkerelning radioaktivlik hodisasini kashf etishi tarixi tahlil qilinadi.
	1(181-198; 198-205; 206-236; 237-261); 
2(74-82; 83-97;); 
3(301-341).


	3-modul

	7
	Organik kimyo va tuzilish nazariyasining yaratilishi. Organik sintezning rivojlanishi. Valentlik nazariyasi va uning shakllanishi
	XIX va XX asrlarga kelib organik kimyoning rivojlanishi, organik moddalarning tuzilish nazariyalarining yaratilishi, organik sintez taraqqiyoti hamda valentlik nazariyasining yaratilishi xronologiyasi tuziladi. Butlerov, Kuper va Kekule ishlari yoritiladi.
	1(237-251; 251-261; 262-276); 
2(98-108); 
3(347-375).


	8
	XIX va XX asrlarda analitik, fizikaviy, bioorganik va yuqori molekulyar birikmalar kimyosi fanlarining rivojlanish bosqichlari
	Hozirgi zamon kimyosining, ya’niXIX va XX asrlarda analitik, fizikaviy, bioorganik va yuqori molekulyar birikmalar kimyosi fanlarining rivojlanish bosqichlari va eng muhim belgilari hamda muammolarini qiyosiy taqqoslashga muammoli yondashiladi.
Taqdimot va bahs-munozaralar bilan mustahkamlaydilar hamda yanada boyitiladi.
	1(324-343; 364-386; 387-411; 412-434); 
2(109-117; 118-132; 133-150; 151-164); 
3(347-375).

	
	Jami: 
	16 soat
	


Seminar mashgʻulotlarida nazariy bilimlar mavzuga oid muammolarni hal qilish orqali mustahkamlanadi. Bunda fan tarixida muhim oʻrin tutgan shaxslarni va ularnig kimyo sohasidagi ishlarini, kimyoviy ishlab chiqarish (qogʻoz, chinni, shisha, metallurgiya, boʻyoqlar, portlovchi moddalar va h.k.) ning yoʻlga qoʻyilishi tarixi va ahamiyatini bilishi va kompetensiyalarni hosil qilishda muhim rol oʻynaydi.     
Seminar mashgʻulotlariga talabalar mustaqil holda asosiy darslik, maʻruza materiallari va belgilangan qoʻllanmalardan foydalanib, tayyorgarlik koʻrishlari lozim. Talabalar maʻruza mashgʻulotlarida olgan bilim va kompetensiyalarini ayni mavzuga oid referat, taqdimot va bahs-munozaralar bilan mustahkamlaydilar hamda yanada boyitadilar. Bunga jamoa boʻlib mashq qilish va mustaqil ishlash yoʻli bilan erishiladi. 

2.3. Taʻlim texnologiyalari va metodlari:

Taʻlim texnologiyalari va metodlari taʻlim beruvchi va taʻlim oluvchining muayyan maqsadga qaratilgan birgalikdagi faoliyatini tashkil qilishning tartibga solingan yoʻllar yigʻindisi. Ularni qoʻllash obyektlari:
· maʻruzalar;
· interfaol keys-stadilar;
· seminar mashgʻulotlar (mantiqiy fiklash, tezkor savol-javoblar);
· guruhlarda ishlash;
· taqdimotlarni qilish;
· jamoa boʻlib ishlash va himoya qilish uchun mavzular.
Maʻruza va seminar mashgʻulotlarida modulli, shaxsga yoʻnaltirilgan va muammoli  taʻlim texnologiyalari qoʻllaniladi.


3. MUSTAQIL TAʻLIM VA MUSTAQIL ISHLAR

Talabalar auditoriyada olgan nazariy bilimlarini mustahkamlash va amaliy koʻnikmalarni hosil qilish uchun mustaqil taʻlim tizimiga asoslanib mustaqil ish bajaradilar. Bunda ular asosiy va qoʻshimcha adabiyotlarni oʻrganib hamda Internet saytlaridan foydalanib referatlar va ilmiy dokladlar tayyorlaydilar, seminar mashgʻulot mavzusiga doir uy vazifalarini bajaradilar
Talaba mustaqil ishni tayyorlashda fanning xususiyatlarini hisobga olgan holda, quyidagi shakllardan foydalanish tavsiya etiladi:
· Fanning dolzarb muammolari boʻyicha individual topshiriqlardan referatlar tayyorlash va maʻruza qilish;
· Seminar mashgʻulotlariga oʻquv va uslubiy qoʻllanmalarda berilgan tavsiyalar, koʻrsatmalar va individual topshiriqlarni bajargan holda fanni oʻzlashtirish;
· Darslik, oʻquv qoʻllanma va tarqatma materiallar boʻyicha fan boblari va mavzularini oʻrganish;
· Maxsus adabiyotlar boʻyicha fan boʻlimlari yoki mavzulari ustida ishlash.
Talabalarning mustaqil taʻlimi har bir modul boʻyicha oʻqituvchi rahbarligidagi talaba mustaqil ishi (OʻRTMI) va mustaqil tarzda (TMI) quyidagi shakllar orqali amalga oshiriladi. 

3.1. Oʻqituvchi rahbarligidagi talabaning mustaqil ishi (OʻRTMI)

Ushbu fanda meʻyorlashtirilmaydigan OʻRTMI shakllari rejalashtirilgan boʻlib, ular har bir amaliy mashgʻulot boʻyicha yakuniy hisobot shaklida qabul qilinadi. OʻRTMI amaliy mashgʻulotda yoki undan keyin amalga oshirilishi mumkin. Har bir amaliy mashgʻulotdan soʻng masofaviy taʻlim platformasida OʻRTMI uchun oʻqituvchining maslahat darslari tashkil etiladi.
Ushbu fanda masofaviy taʻlim platformasida quyidagi OʻRTMI shakllarini qoʻllash nazarda tutilgan:
1) QGA (savollarga cheklangan hajmda javob yozish).
2) Chart (jadval, diagramma va sxemalarni cheklangan hajmda tahlil qilish).
3) Link (Internet-havolaga annotatsiya yozish).
4) Review (berilgan manbaga sharh yozish).
5) SWOT (muammoni SWOT-tahlil qilish).
6) Google Apps (Google ilovalarda guruh boʻlib hujjat,  jadval,  prezentatsiya va testlar tayyorlash).
7) Interview (boshqalarning muammoga nisbatan fikrini oʻrganish).

Oʻqituvchi rahbarligidagi talabaning mustaqil ishlari hajmi

	T/r
	OʻRTMI ga oid amaliy mashgʻulot mavzulari
	Soat

	1.
	Kimyo va alkimyoning kelib chiqishini tahlil qilish.
	2

	2.
	Sharq olimlari va mutafakkirlarining  kimyo tarixida tutgan muhim oʻrni
	2

	3.
	Qogʻoz ishlab chiqarishning vujudga kelishi. Tajribaviy kimyoga asos solinishi
	2

	4.
	Metallurgiyaning shakllanishi. Boʻyoqlar sintezining shakllanishi
	2

	5.
	Pnevmokimyo. Boyl (1660), Mariott (1677) qonuni, SHarl-Gey-Lyussak qonunlarining kashf qilinishi
	2

	6.
	G.Kavendish, J.Pristli va K.SHeyele kashfiyotlari
	2

	7.
	M.V.Lomonosovning hayoti va ilmiy faoliyati
	2

	8.
	A.Lavuazening antiflogistik nazariyasi
	2

	9.
	S.Kannissaroning atom islohoti. D.I.Mendeleyevning elementlar davriy qonuni
	2

	10.
	Elektrokimyo. Berseliusning dualistik nazariyasi
	2

	11.
	Organik kimyoning rivojlanish tarixi. Organik sintezning shakllanishi
	2

	12.
	Elementar zarrachalar va ularning kashf qilinishi tarixi. Kvant mexanikaning yaratilishi va kimyoning taraqqiyoti
	2

	13.
	Kimyoviy nanotexnologiyaning shakllanishi va yutuqlari
	2

	14.
	Atom energiyasidan tinchlik maqsadlarda foydalanish prinsiplari
	2

	15.
	Kimyo sohasida Nobel mukofoti sovrindorlari va yutuqlari
	2

	
	Mavzu boʻyicha oʻqituvchi tomonidan berilgan variantlardagi savollarga 50-70 soʻz hajmida javob yoziladi. Javobni baholashda javobning toʻliqligi va soʻzlar soni eʻtiborga olinadi.
	

	
	Jami:
	30



3.2. Talabaning mustaqil ishlari (TMI)

Ushbu mustaqil ish shakllariga oʻqituvchi tomonidan hech qanday koʻrsatma berilmaydi va baholanmaydi, balki talabaning oʻzi qiziqishlaridan kelib chiqib ularni amalga oshiradi. Fanni oʻqitishda quyidagi TMI shakllari qoʻllaniladi.


Talabaning mustaqil ish mashgʻulotlari hajmi
	T.r.
	TMI shakllari
	Soat 

	1. 
	Research. Talabalar Internetdan va boshqa manbalardan mustaqil ravishda maʻlumot izlashadi va tarqatma materiallarni oʻrganishadi. Har bir maʻruza boʻyicha kamida 2 soat shugʻullanish maqsadga muvofiq.
	15

	1. 
	Forum. Talabalar fan mashgʻulotlari boʻyicha topshiriqlarni bajarish mobaynida masofaviy taʻlim platformasida oʻzaro muloqot qilishadi. Bu jarayon uchun vaqt sarfi masofaviy taʻlim platformasida qayd qilib boriladi.
	10

	1. 
	FAQ (koʻp beriladigan savollar forumi). Talaba oʻz muammosi boʻyicha maslahat olish uchun masofaviy taʻlim platformasida maslahat tizimiga (glossariyga) yoki oʻqituvchiga murojaat qiladi. Bu jarayon uchun vaqt sarfi masofaviy taʻlim platformasida qayd qilib boriladi.
	15

	1. 
	Test. Talaba har bir modul yakunida oʻz bilimlarini mustahkamlash uchun masofaviy taʻlim platformasidagi oʻrgatuvchi testlarni ishlaydi. Bu jarayon uchun vaqt sarfi masofaviy taʻlim platformasida qayd qilib boriladi.
	20

	
	Jami
	60



	T/r
	 
 Mavzular va topshiriqlar mazmuni
	Ajratilgan vaqt  (soat)
	Informatsion-uslubiy ta’minot            
	Bajarilish muddati

	1
	Tavsiya etilgan darslik va o’quv qo’lanmalaridan foydalangan holda kimyo va alkimyoning kelib chiqishini tahlil qilish. Qog’oz ishlab chiqarishning vujudga kelishi. Element to’g’risidagi tushunchalarning shakllanishi.
	8
	1 (14-84 )
4 (28 - 35)
6 (5-33)
9( 23-42)
	
2- hafta

	2
	Darsliklar asosida Robert Boyl va uni kimyoning ratsional izga o’tishdagi roli. M.V.Lomonosovning hayoti   va ilmiy faoliyati. A.L.Lavuazening antiflogistik nazariyasi haqida bilish va targ’ib etish
	12
	1 (101-104 )
4 (32 - 33)
6 (18-20)

	3-4- haftalar

	3
	Kannitsaroning atom reformasi. Atom tuzilishi va D.I.Mendeleyevning davriy sistemasi. Valentlik tushunchasini shakllanishini ilmiy-nazariy asosda tushuntira olish.
	10
	1 (138-145 )
4 (35-45)
6 (34-36)
9( 26-29)
	5- hafta

	4
	Kvant mexanikaning yaratilishi va kimyoning taraqqiyoti. Kompleks birikmalarni o’rganish tarixi. Elementar zarrachalar va ularning kashf qilinish tarixi. Atom energiyasidan tinchlik maqsadlarda foydalanish prinsiplari.
	12
	1(129-132)
4(50—52)
6(20-24 )
	6-7-haftalar

	5
	Organik kimyoning rivojlanish tarixi. Libixning ilmiy faoliyati
	8
	4 (53-57 )
6 (20-24 )
9( 43-46
	8-hafta

	6
	Elektrokimyo. Berseliusning dualistik nazariyasi. Tabiiy organik xom ashyo organik moddalar manbai. Noorganik moddalarining tabiiy manbalari. O’zbekistonda ishlab chiqariladigan asosiy kimyoviy mahsulotlar.
	12
	4 (56-63 )
6 (37-39 )
9( 45-56)

	9-10-haftalar

	7.
	Biokimyo va biorganik kimyo sohasining rivojlanish bosqichlari. Nanotexnologiyaning vujudga kelishi.
	8
	4 (53-57 )
6 (20-24 )
9( 43-46
	11-hafta

	8.
	Organik moddalar sintezning shakllanishi. Neft sanoatining rivojlanish bosqichlari.
	8
	4 (56-63 )
6 (37-39 )
9( 45-56)
	12-hafta

	9.
	Tajribaviy kimyoga asos solinishi. Metallurgiyaning shakllanishi. Bo’yoqlar sintezining shakllanishi. O’g’it ishlab chiqarishning shakllanishi. Portlovchi moddalarning kashf etilishi.
	12
	1 (138-145 )
4 (35-45)
6 (34-36)

	13-14-haftalar

	
	Jami:
	90 soat
	
	



4.  FANNI  OʻQITISH  NATIJALARI  VA  SHAKLLANGAN  KASBIY
KOMPETENTSIYALAR:

3.1.  Fan  boʻyicha  talabalar  kimyoning tarixi, davrlarga boʻlinganligi, har bir davrning oʻziga xos mazmuni va davomiyligini tahlil qilishi hamda uni  amaliyotda qoʻllay olish uchun quyidagi bilim, koʻnikma va kompetentsiyalarni egallashlari lozim:
Bakalavr:
· kimyoning tarixi, davrlarga boʻlinganligi, har bir davrning oʻziga xos mazmuni va davomiyligi, kimyo atamasining kelib chiqish tarixi, atom, element, ekvivalent tushunchalarining tub maʻnosi, gʻoyalar, gipotezalarni ilgari surgan va tegishli amaliy ishlarni bajargan eng mashxur olim va mutafakkirlarning roli, kimyoning oʻz tarixiy rivojlanish jarayoni davomida ratsional yoʻlga oʻtishi, kashf qilingan muhim obʻektiv qonuniyatlarning nazariy poydevori, bugungi yutuqlari va kelgusidagi istiqboli toʻgʻrisida tasavvurga ega boʻlishi;
· kundalik oddiy hayotiy kuzatishlar natijasida vujudga kelgan kimyoning asoslarini, kimyoviy qonunlarning yaratilishini, elementlarnnng kashf etilish tarixini, alkimyo, flogiston tushunchalari, ilohiy kuchlarning kimyoviy jarayonlarni tashkil qilishla mutlaqo roli yuksakligini, hodisa va kashfiyotlarni xronologik klassifikatsiyalay olishni bilishi va ulardan foydalana olishi;
· kimyo tarixi fainini, kimyoning asosiy amaliy va nazariy faktik materiallari bilan birgalikda ayni bir vaqtda parallel oʻrganish yoʻli bilan kimyoviy hodisa va jarayonlarni tahlil qilish, kimyoning rivojlanish tarixidagi muammolar boʻyicha yechimlar qabul qilish kompetensiyalariga ega boʻlishi kerak.

5.  TALABANING KREDITLARNI TOʻPLASH TARTIBI
Talabalar joriy, oraliq baholash uchun berilgan vazifa va topshiriqlarni oʻz vaqtida bajarishi, yakuniy baholashni muvaffaqiyatli topshirishi lozim. Toʻplangan reyting ballari asosida talabaning bahosi aniqlanadi.

“Kimyo tarixi”  fanidan baholash mezoni

1.  Oraliq baholashlar yozma ish tarzida oʻtkazilib, unda 3 ta  savolga yozma  javob  berishi  soʻraladi.  Har  bir  yozma  ish  5  ballgacha baholanadi.
2.  TMI:  Kimyoning tarixiy rivojlanishiga hissa qoʻshgan eng mashxur olim va mutafakkirlarning faoliyati yuzasidan Individual taqsimlangan mavzu asosida referat tayyorlash va qisqacha mazmunini soʻzlab berish (5 ball):
· Topshiriq  toʻliq bajarilgan, topshiriq boʻyicha asosli xulosa chiqarilgan boʻlsa –  5 ball
· Toprshiriq mohiyati ochilgan, natijalar toʻgʻri, xulosasi kam boʻlsa  – 4 ball
· Topshiriq  mohiyati yoritilgan, natijalar asosllanmagan, juzʻiy kamchiligi boʻlsa – 3 ball 
beriladi.
3.  TMI: Tavsiya etilgan darslik va oʻquv qoʻlanmalaridan foydalangan holda kimyoviy ishlab chiqarish (qogʻoz, sopol, chinni, shisha, metallurgiya, portlovchi moddalar, boʻyoqlar, mineral oʻgʻitlar, dorilar, vitaminlar, plastmassa va h.k.) ning vujudga kelishi va tushunchalarning shakllanishi toʻgʻrisida referat tayyorlash va qisqacha mazmunini soʻzlab berish (5 ball):
· Topshiriq  toʻliq bajarilgan, topshiriq boʻyicha asosli xulosa chiqarilgan boʻlsa –  5 ball
· Toprshiriq mohiyati ochilgan, natijalar toʻgʻri, xulosasi kam boʻlsa  – 4 ball
· Topshiriq  mohiyati yoritilgan, natijalar asosllanmagan, juzʻiy kamchiligi boʻlsa – 3 ball 
beriladi.
4.  JB:  Seminar darsi boʻyicha berilgan TMI topshiriqlarini bajarilishi hajmi va sifatiga qarab 1-  2 ballgacha beriladi (jami 15-20 ball):
· Topshiriq  toʻliq bajarilgan, berilgan topshiriq boʻyicha asosli xulosa chiqarilgan boʻlsa –  2 ball;
· Topshiriq mohiyati ochilgan,  natijalar toʻgʻri, xulosasi bor –1- 1.5 ball;
· Tophiriq mohiyati  yoritilgan,  natijalar  toʻliq  asosllanmagan,  ayrim  juzʻiy  kamchiligi boʻlsa – 0.5-  1  ball beriladi.
5. TMI:  Talabaning mustaqil ishi berilgan mavzuga tavsiya etilgan darslik va oʻquv qoʻllanmalaridan foydalangan holda ma’lumotlar asosida yozma hisobot tayyorlanadi. Hisobot sifatiga qarab baholanadi:
· Berilgan  topshiriqlar toʻliq  bajarilgan, qilingan natijalar toʻgʻri, topshiriq boʻyicha asosli xulosa chiqarilgan boʻlsa –  5 ball;
· Topshiriq mohiyati ochilgan,  natijalar tugʻri, xulosasi bor – 4 ball;
· Topshiriq  mohiyati yoritilgan,  natijalar asosllanmagan, juzʻiy  kamchiligi boʻlsa  –3 ball  beriladi.
6.  Yakuniy baholashda talaba  3  ta  nazriy savolga yozma javob berishi lozim. Har bir savolga  1,7  ball ajratiladi.
Eslatma: Talabaning umumiy bali hisoblanganda yaxlitlab olinadi.

Talabaning seminar mashgʻulotlarini oʻzlashtirish darajasi quyidagi mezon asosida aniqlanadi
	Baho
	Baholash mezonlari
	Toʻplan-gan ball

	Aʻlo,


	Yetarli nazariy bilimga ega. Xulosa  va qaror qabul qila oladi. Ijodiy fikrlay oliadi. Mustaqil mushohada yurita oladi. Olgan bilimlarini amalda qo’llay oladi. Mavzu mohiyatini tushunadi, biladi, aytib beradi. Auditoriyada faol. Oʻquv tartib intizomiga toʻliq rioya qiladi. Topshiriqlarni namunali rasmiylashtirgan. 
	90-100

	Yaxshi,
	Yetarli nazariy bilimga ega. Mustaqil mushohada yurita oladi. Olgan bilimlarini amalda qo’llay oladi. Mavzu mohiyatini tushunadi, biladi, aytib beradi. Tasavvurga ega bo’ladi Topshiriqlarni bajargan. Berilgan savollarga yetarli javob beradi. Topshiriqning mohiyatini tushunadi. Oʻquv tartib intizomiga toʻliq rioya qiladi.
	74-89

	Qoniqarlili,

	Topshiriqlarni yechishga harakat qiladi. Berilgan savollarga javob berishga harakat qiladi. Mavzuning mohiyatini biladi, tasavvurga ega, qisman aytib beradi. Oʻquv tartib intizomiga rioya qiladi.
	60-73

	Qoniqarsiz 
 
	Talaba seminar mashgʻulot darsi mavzusiga nazariy tayyorlanib kelmasa, mavzu boʻyicha topshiriq va savollarga javob bera olmasa, aniq tasavvurga ega bo’lmasa,  javoblarda xatoliklarga yo’l qo’yilganda, referatlar yoza olmasa, darsga sust qatnashsa bilim darajasi qoniqarsiz baholanadi.
	0-59




Asosiy va qoʻshimcha adabiyotlar:
	№
	Мuallif, adabiyot nomi, turi nashriyot yili, hajmi

	Кutubxona-dagi soni


	
	Asosiy  adabiyotlar:
	

	1.
	Umarov B.B., Niyazxonov T.N. Kimyo tarixi –Toshkent, Navroʻz, 2015, 576 b.
	5

	2.
	G.А.Nuraliyeva, Sh.А.Kadirova, Y.E. Ibragimova. Kimyo tarixi // Oʻquv qoʻllanma. Тоshkent: “Innovatsiya-Ziyo” nashriyoti. 2020. – 176 b.
	5

	3.
	Миттова И.Я, Смайлов А.М.Истории химии древнейших времен до конца XX века. Т 1-2009, Т 2-2012.
	PDF, electron versiya

	
	Qoʻshimcha adabiyotlar
	

	1.
	C.Cobb, H.Goldwite Creations of Fire Chemistrys Lively History from Alchemy to the Atomic Age//Originally published by Plenum US in 1995. 455.
	2  

	2.
	A.Grenberg. From alchemy to chemistry in picture and story WILEY,2007.
	5

	3.
	Левченков С.И. Краткий очерк истории химии. Изд. РГУ. 2006
	2


Axborot manbaalari:
1. www. nuuz. uz.
2. www. natlib. uz.
3. www. ziyo net. uz.
4. www.chemexpress.fatal.ru. 
5. www. scirus. com; 
6. www. yahoo. com; / sciense/ chemistry/
7. www. sciencedirect. com; 

Oʻquv dasturi Guliston davlat universiteti tomonidan ishlab chiqildi.

Tuzuvchi:  Tashbayeva SH.K. – katta oʻqituvchi
Taqrizchilar:  Nuraliyeva G.A. - kimyo fanlari nomzodi, dotsent (OʻzMU)
                         Qosimov Sh.I. –dotsent v.b., kimyo fanlari falsafa doktori, PhD.

Oʻquv dasturi Guliston davlat universitet  Kengashi tomonidan (2022 – yil 30 - avgustdagi 1-sonli bayonnoma) maʻqullangan.

“Kimyo tarixi” fanining oʻquv dasturi  GulDU Oʻquv-metodik Kengashining 29.08. 2022 yil 1-sonli majlisida muhokama etildi va Universitet Kengashiga  tavsiya qilindi.

